Man sterf tydens gyselaarsdrama in polisiestasie | Maroela Media
Man sterf tydens gyselaarsdrama in polisiestasie
Die Onafhanklike Polisieondersoekdirektoraat (Opod) stel ondersoek in ná 'n verdagte by die Jane Furse-polisiestasie gesterf het.
Lizzy Suping, woordvoerder van Opod, sê die voorval het Maandagaand omstreeks 20:00 plaasgevind. "Die verdagte het 'n vuurwapen uit een van die beamptes se bobeen-pistoolsak gegryp. Die beampte was besig met gemeenskapsdienspligte. Die verdagte het die polisiebeamptes gyselaar gehou en gesê hy gaan hulle doodmaak."
Ander beamptes van die gemeenskapsdiens-eenheid kon hul eweknieë in kennis stel van die gyselaarsdrama. "'n Onderhandelaar is ontbied saam met lede van die taktiesereaksie-eenheid. Die verdagte het geweier om hom oor te gee ná versoeke van die onderhandelaar."
Die reaksie-eenheid het die kantoor betree waaruit die verdagte skote gevuur het en die polisiebeamptes het teruggeskiet.
"Die verdagte is onbekend. Hy het Nyaope-sakkies en 'n spuitnaald in sy besit gehad. 'n Geregtelike doodsondersoek word gedoen."
Weduwee erken sy het brand gestig
Gaan die polisiebeamptes ook in die tronk gegooi word en aan gekla word vir moord soos die ou tannie wat haar aanvaller geskiet het?